Andecha Astur presentó al traviés de la coallición Agora Repúbliques de la que forma parte, un escritu nel que pide a la Comisión Europea que se posicione respeutu a lo asocedío’l pasáu 1 d’ochobre nel Parllamentu Asturianu, asina como a la discriminación costante de los asturianos pol usu de la so llingua nacional.
La Comisión Europea tien un plazu másimu de tres meses pa retrucar al escritu
#000001
El casu de discriminación carecíu por Berta Piñán, el pasáu ún d’ochobre, cuando se-y torgó l’usu de la so llingua, ye ún pente milenta casos de represión llingüística carecíos n’Asturies, agraváu nesti casu pol fechu de ser l’actual Conseyera de Cultura del “Principado”
#000002
L’argumentación, por parte de los lletraos de la cámara autonómica, de que “los miembros del gobiernu nun tienen drechu a usar la llingua propia, cosa que si pueden facer les diputaes y diputaos” discriminatoria, siendo amás contraria a lo afitao na Carta de los Drechos Fundamentales de la XE (art.21) onde se recueye que “prohíbese toa discriminación, y en particular la exercía por razón de llingua” y a la resolución del Parllamentu Européu sobro les llingües europees menaciaes d’esapaición y la diversidá llingüística.
#000003
Coscientes comu somos de la inutilidá de pidir responsabilidaes al gobiernu del “Principado” o amparu al español, decidimos llevar una vegada más la cuestión de la discriminación llingüística n’Asturies a la Xunión Europea, organismu del que mos costa el respetu a les llingües y cultures, asina comu el so envís proteutor pa con aquelles que, comu ye’l casu de l’asturiana, s’alcuentren minorizaes pola presión d’otres.
#000005
Nel escritu, firmáu polos eurodiputaos d’Agora Repúbliques Pernando Barrena (EHBildu) y Diana Riba (ERC) fainse unes entrugues nes que se pide a la Comisión que se posicione ante la privación del drechu a utilizar l’asturianu nel parllamentu d’Asturies carecíu por una miembru del gobiernu asturianu, asina comu énte la discriminación costante de la ciudadanía sobro l’usu de la llingua. Darréu, entrúgase-yos que midíes cuenten poner en marcha dende la Comisión pa protexer los drechos llingüísticos de la ciudadanía de la Xunión y facer cumplir la Carta de los Drechos Fundamentales de la XE.
#000006
A la fin, Andecha Astur quier remebrar qu’esta situación d’anormalidá democrática que carecemos n’Asturies tien la so causa ne imposición dende Madrid d’un estautu y una istitución –el “Principado”- ensin permitir votalu a los asturianos y nel qu’ensiquiera se reconoz la oficialidá de la nuesa llingua, situación de la que ye direutamente responsable’l PSOE n’Asturies.
#000007
Guardar mi nombre, correo electrónico y sitio web en este navegador para la próxima vez que haga un comentario.
#000012
Andecha Astur pide la nacionalización y xestión asturiana de l’Autopista’l Güerna
#000015
Propuestes escontra la precariedá pal futuro D'Asturies
#000017
Robla: Asturies ye Nación, Principado NON
#000018